
ROZSUDOK V MENE SLOVENSKEJ REPUBLIKY Okresný súd Poprad samosudcom Mgr. Svetlana Filipová na hlavnom pojednávaní konanom dňa 10. októbra 2024 na pracovisku A., v trestnej veci obžalovaného B. A., narodeného XX.XX.XXXX v A., trestne stíhaného pre zločin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 172 odsek 4 písmeno c/ Trestného zákona v znení účinnom do 05.08.2024, t a k t o rozhodol: Obžalovaný B. A., narodený XX.XX.XXXX v A., trvale bytom C. XX, D. A., uznáva sa
z a v i n n é h o, ž e
dňa 07.06.2022 v čase od 19.30 hod. do 20.20 hod., presúvajúci sa následne cez obec Huncovce, D. A., v osobnom motorovom vozidle značky Škoda Superb, evidenčného čísla E. XXX F., predal v OC Fórum, Námestie Sv. Egídia č. 3290/124 v Poprade, osobe E. G. za sumu 20,00 eur poskladaný papierový pokladničný blok, v ktorom sa nachádzal biely kryštalický materiál s obsahom metamfetamínu o celkovej hmotnosti 116 mg obsahujúci 20 mg absolútneho metamfetamínu, čo zodpovedá dvom bežným jednotlivým dávkam drogy, ktoré sú schopné ovplyvniť psychiku užívateľa (konzumenta), pričom metamfetamín je v zmysle zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov zaradený do II. skupiny psychotropných látok, kde jeho hodnota predstavuje najmenej 8,12 eur, teda obžalovaný B. A., narodený XX. XX. XXXX, neoprávnene obchodoval so psychotropnou látkou v nepatrnom množstve, čím
spáchal
prečin neoprávnenej výroby a obchodovania s omamnou látkou a psychotropnou látkou podľa § 173 odsek 1 Trestného zákona v znení účinnom od 06.08.2024 (ďalej ako „Trestný zákon“). Za to
sa
odsudzuje
Podľa § 173 odsek 1 Trestného zákona s poukazom na § 36 písmeno l/ Trestného zákona, § 37 písmeno h/, písmeno m/ Trestného zákona, § 38 odsek 2 Trestného zákona, § 41 odsek 1 Trestného zákona, § 42 odsek 1 Trestného zákona na súhrnný trest odňatia slobody vo výmere 20 ( dvadsať ) mesiacov.
Podľa § 48 odsek 2 písmeno a/ Trestného zákona súd obžalovaného zaraďuje na výkon uloženého trestu do ústavu na výkon trestu odňatia slobody s minimálnym stupňom stráženia. Podľa § 61 odsek 1, odsek 2 Trestného zákona v spojení s § 43 Trestného zákona súd ukladá obžalovanému ďalší trest zákazu činnosti viesť všetky druhy motorových vozidiel vo výmere 2 (dvoch) rokov. Podľa § 83 odsek 1 písmeno d/ Trestného zákona súd ukladá obžalovanému zhabanie veci a to prednastaviteľné kliešte dĺžky 30 cm s červenou rukoväťou. Podľa § 83 odsek 2 Trestného zákona vlastníkom zhabanej veci sa stáva štát. Podľa § 42 odsek 2 Trestného zákona súd ruší výrok o treste z trestného rozkazu Okresného súdu Liptovský Mikuláš číslo konania 2T/31/2022-205 zo dňa 31.01.2023, právoplatného vo vzťahu k obvinenému 1./ B. A. dňa 16.03.2023, ktorým mu bol uložený podľa § 212 odsek 2 Trestného zákona, § 36 písmeno l/ Trestného zákona, § 37 písmeno h/, písmeno m/ Trestného zákona, § 38 odsek 4 Trestného zákona (v znení účinnom do 05.08.2024), § 41 odsek 3 Trestného zákona, § 42 odsek 1 Trestného zákona spoločný a súhrnný trest odňatia slobody vo výmere 16 (šestnásť) mesiacov so zaradením na výkon trestu podľa § 48 odsek 2 písmeno a/ Trestného zákona do ústavu na výkon trestu odňatia slobody s minimálnym stupňom stráženia, podľa § 61 odsek 1, odsek 2 Trestného zákona v spojení s § 43 Trestného zákona ďalší trest zákazu činnosti viesť všetky druhy motorových vozidiel vo výmere 2 (dva) roky, podľa § 83 odsek 1 písmeno d/ Trestného zákona zhabanie veci a to prednastaviteľné kliešte dĺžky 30 cm s červenou rukoväťou s tým, že podľa § 83 odsek 2 Trestného zákona vlastníkom zhabanej veci sa stáva štát a ktorým boli súčasne zrušené výroky o treste v rámci aplikácie § 41 odsek 3 Trestného zákona a na nich naviazané výroky z trestného rozkazu Okresného súdu Poprad zo dňa 09.03.2022, právoplatného dňa 16.07.2022 v znení opravného uznesenia Okresného súdu Poprad číslo konania 4T/14/2022-175 zo dňa 16.03.2022, právoplatného dňa 13.07.2022 a z rozsudku Okresného súdu Kežmarok číslo konania 2T/4/2022-173 (od 01.06.2023 spis vedený na Okresnom súde Poprad pod spisovou značkou KK-2T/4/2022) zo dňa 28.07.2022, právoplatného dňa 28.07.2022, ako aj všetky ďalšie rozhodnutia na tento výrok obsahovo nadväzujúce, ak vzhľadom na zmenu, ku ktorej došlo zrušením, stratili podklad. Podľa § 42 odsek 2 Trestného zákona súd ruší výrok o treste z rozsudku Okresného súdu Kežmarok číslo konania 2T/4/2022-173 (od 01.06.2023 spis vedený na Okresnom súde Poprad pod spisovou značkou KK-2T/4/2022) zo dňa 28.07.2022, právoplatného dňa 28.07.2022, ktorým bol obžalovanému uložený podľa § 212 odsek 1 Trestného zákona s použitím § 36 písmeno l/ Trestného zákona, § 37 písmeno h/, písmeno m/ Trestného zákona, § 38 odsek 2, odsek 4 Trestného zákona (v znení účinnom do 05.08.2024), § 42 odsek 1 Trestného zákona súhrnný trest odňatia slobody vo výmere 9 (deväť) mesiacov so zaradením na výkon trestu podľa § 48 odsek 2 písmeno a/ Trestného zákona do ústavu na výkon trestu odňatia slobody s minimálnym stupňom stráženia, podľa § 61 odsek 1, odsek 2 Trestného zákona v spojení s § 43 Trestného zákona ďalší trest zákazu činnosti viesť všetky druhy motorových vozidiel vo výmere 2 (dva) roky a ktorým bol súčasne podľa § 42 odsek 2 Trestného zákona zrušený výrok o treste z trestného rozkazu Okresného súdu Poprad spisová značka 4T/14/2022, ako aj všetky ďalšie rozhodnutia na tento výrok obsahovo nadväzujúce, ak vzhľadom na zmenu, ku ktorej došlo zrušením, stratili podklad. Podľa § 42 odsek 2 Trestného zákona súd ruší výrok o treste z trestného rozkazu Okresného súdu Poprad číslo konania 4T/14/2022-172 zo dňa 09.03.2022, právoplatného dňa 16.07.2022 v znení opravného uznesenia Okresného súdu Poprad číslo konania 4T/14/2022-175 zo dňa 16.03.2022, právoplatného dňa 13.07.2022, ktorým bol obžalovanému uložený podľa § 212 odsek 1 Trestného zákona, § 37 písmeno m/ Trestného zákona, § 38 odsek 2, odsek 4 Trestného zákona (v znení účinnom do 05.08.2024) trest odňatia slobody vo výmere 9 (deväť) mesiacov so zaradením na výkon trestu podľa § 48 odsek 2 písmeno a/ Trestného zákona do ústavu na výkon trestu odňatia slobody s minimálnym stupňom stráženia, podľa § 83 odsek 1 písmeno d/ Trestného zákona zhabanie veci a to prednastaviteľné kliešte dĺžky 30 cm s červenou rukoväťou s tým, že podľa § 83 odsek 2 Trestného zákona vlastníkom zhabanej veci sa stáva štát, ako aj všetky ďalšie rozhodnutia na tento výrok obsahovo nadväzujúce, ak vzhľadom na zmenu, ku ktorej došlo zrušením, stratili podklad.
Podľa § 42 odsek 2 Trestného zákona súd ruší výrok o treste z rozsudku Okresného súdu Kežmarok číslo konania 2T/59/2022-236 zo dňa 06.12.2023, právoplatného vo výroku o vine a treste dňa 06.12.2023 (od 01.06.2023 spis vedený na Okresnom súde Poprad, pod spisovou značkou KK-2T/59/2022), ktorým súd u obžalovaného podľa § 44 Trestného zákona upustil od uloženia súhrnného trestu, nakoľko spoločný a súhrnný trest odňatia slobody uložený trestným rozkazom Okresného súdu Liptovský Mikuláš spisová značka 2T/31/2022 zo dňa 31.01.2023, právoplatný dňa 17.02.2023, vo výmere 16 mesiacov so zaradením na výkon trestu do ústavu na výkon trestu s minimálnym stupňom stráženia považuje súd na ochranu spoločnosti a nápravu obžalovaného za dostatočný, ako aj všetky ďalšie rozhodnutia na tento výrok obsahovo nadväzujúce, ak vzhľadom na zmenu, ku ktorej došlo zrušením, stratili podklad. odôvodnenie: Vzhľadom k tomu, že po vyhlásení rozsudku sa obžalovaný a prokurátor vzdali odvolania, súd vyhotovil zjednodušený písomný rozsudok, ktorý neobsahuje odôvodnenie (§ 172 odsek 2 Trestného poriadku). obžalovaný B. A., narodený XX. XX. XXXX, neoprávnene obchodoval so psychotropnou látkou v nepatrnom množstve, Poučenie: Vzhľadom k tomu, že po vyhlásení rozsudku sa obžalovaný a prokurátor vzdali odvolania, súd vyhotovil zjednodušený písomný rozsudok, ktorý neobsahuje odôvodnenie (§ 172 odsek 2 Trestného poriadku).

